
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2010 M. GRUODŽIO 27 D. ĮSAKYMO NR. V-1131 „DĖL GREITOSIOS MEDICINOS PAGALBOS PASLAUGŲ TEIKIMO IR JŲ IŠLAIDŲ APMOKĖJIMO TVARKOS APRAŠO PATVIRTINIMO“ PAKEITIMO

2020 m. vasario 6 d. Nr. V-130
Vilnius


P a k e i č i u Greitosios medicinos pagalbos paslaugų teikimo ir jų išlaidų apmokėjimo tvarkos aprašą, patvirtintą Lietuvos Respublikos sveikatos apsaugos ministro 2010 m. gruodžio 27 d. įsakymu Nr. V-1131 „Dėl Greitosios medicinos pagalbos paslaugų teikimo ir jų išlaidų apmokėjimo tvarkos aprašo patvirtinimo“:
1. Pakeičiu 2.2 papunktį ir jį išdėstau taip:
„2.2. Skatinamasis priedas už GMP paslaugas – paslaugos kainos dalis, mokama GMP įstaigai iš PSDF biudžeto lėšų už suteiktas GMP paslaugas, nustatytas Aprašo 20 punkte.“
2. Pakeičiu 3.2.3 papunktį ir jį išdėstau taip:
„3.2.3. stabilios būklės pacientų pervežimas iš vienos stacionarines asmens sveikatos priežiūros paslaugas teikiančios ASPĮ (toliau – stacionarinė ASPĮ) skubiosios pagalbos skyriaus į kitą stacionarinę ASPĮ toliau gydyti tais atvejais, kai pacientas nehospitalizuojamas stacionarines asmens sveikatos priežiūros paslaugas teikiančioje ASPĮ (nepriklausomai nuo to, kokiu būdu pacientas pateko į ASPĮ) ir pervežimas yra būtinas dėl paciento sveikatos būklės;“.
3. Pakeičiu 4.1 papunktį ir jį išdėstau taip:
„4.1. pacientų pervežimo iš vienos stacionarinės ASPĮ, kai pacientas buvo hospitalizuotas stacionarinėje ASPĮ, į kitą stacionarinę ASPĮ toliau gydyti:“.
4. Pripažįstu netekusiu galios 12.4 papunktį.
5. Pakeičiu 171 punktą ir jį išdėstau taip:
„171. Aprašo 10.2 papunktyje nurodytoms GMP įstaigoms skiriamas klasterinės funkcijos užtikrinimo organizacinis priedas už kiekvieną klasterinės GMP brigados aptarnaujamos teritorijos, nurodytos Aprašo 11 punkte, statistinį gyventoją. Tais atvejais, kai Aprašo 10.2 papunktyje nurodytai GMP įstaigai negalint suteikti Aprašo 12.1 ir (ar) 12.2 papunkčiuose nurodytos paslaugos ją suteikia kito GMP paslaugų teikėjo budinti GMP brigada, kuri nuo įvykio vietos iki PKI centro, insulto gydymo centro ar traumų centro nuvažiuoja daugiau nei 50 km, už vieną Aprašo 12.1 ir (ar) 12.2 papunkčiuose nurodytą  paslaugą Aprašo 10.2 papunktyje nurodyta GMP įstaiga kitam GMP paslaugų teikėjui moka 50 eurų, tam panaudodama klasterinės funkcijos užtikrinimo organizacinio priedo lėšas.“

